- Manden kom kørende på sin knallert i nordlig retning, da en bil kom kørende bag fra og påkørte manden. Han blev dræbt på stedet, siger vagtchef hos Midt- og Vestjyllands Politi Ole Vanghøj. Føreren af bilen er en 35-årig mand fra Thy. Den dræbte er en 23-årig mand fra Ukraine. En bilinspektør skal nu undersøge, hvordan ulykken kunne ske. Vagtchefen oplyser, at alkohol eller lignende ikke har været skyld i ulykken.
På Oddesundvej ved Hurup i Thy blev en 23-årig mand lørdag aften dræbt i en trafikulykke.